কেৰিয়াৰৰ শ্ৰেষ্ঠ ফৰ্মত থকা ভাৰতৰ অপেনিং বেটছমেন কে এল ৰাহুলে নিউজিলেণ্ডৰ বিৰুদ্ধে অনুষ্ঠিত টি-২০ ছিৰিজত ভাৰতৰ হৈ দ্বিপাক্ষিক টি-২০ ছিৰিজত সৰ্বাধিক ৰান সংগ্ৰহকাৰী খেলুৱৈ হিচাপে পৰিগণিত হৈ নতুন অভিলেখ স্থাপন কৰে।
নিউজিলেণ্ডৰ বিৰুদ্ধে পাঁচখন মেচৰ টি-২০ ছিৰিজটোত কে এল ৰাহুলে মুঠ ২২৪ ৰান সংগ্ৰহ কৰে।
মাউণ্ট মাউংগানুইত অনুষ্ঠিত অন্তিমখন টি-২০ খেলত ৰাহুলে ৪৫ ৰান সংগ্ৰহ কৰে আৰু ভাৰতৰ হৈ এটা দ্বিপাক্ষিক ছিৰিজত সৰ্বাধিক ৰান সংগ্ৰহকাৰী খেলুৱৈ হিচাপে পৰিগণিত হয়।
উল্লেখযোগ্য যে, ইয়াৰ পূৰ্বে এই অভিলেখ আছিল ভাৰতীয় দলৰ অধিনায়ক তথা তাৰকা বেটছমেন বিৰাট কোহলীৰ নামত।
বিৰাট কোহলীয়ে অষ্ট্ৰেলিয়াৰ বিৰুদ্ধে ২০১৬ চনত তিনিখন টি-২০ খেলত ১৯৯ ৰান সংগ্ৰহ কৰি এই অভিলেখ স্থাপন কৰিছিল।
ভাৰত আৰু নিউজিলেণ্ডৰ মাজত অনুষ্ঠিত পাঁচখনীয়া টি-২০ ছিৰিজটো ভাৰতে ৫-০ ব্যৱধানত জয়লাভ কৰে।
এই ছিৰিজটোত কে এল ৰাহুলে উইকেটৰক্ষকৰ দায়িত্ব পালন কৰাৰ উপৰিও অন্তিমখন খেলত ভাৰপ্ৰাপ্ত অধিনায়ক ৰোহিত শৰ্মা আঘাতপ্ৰাপ্ত হোৱা বাবে অধিনায়ক হিচাপেও সকলোৰে দৃষ্টি আকৰ্ষণ কৰিবলৈ সক্ষম হৈছিল।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
